Յուրի Ավագյան

Յուրի Արամովիչ Ավագյան (, ), հայազգի գրող, նկարիչ, ազգագրագետ և կենսաբան, առավել հայտնի է Նիկոլայ Գոգոլի  «Մեռած հոգիներ» գրքի երկրորդ և երրորդ հատորների բարելավմամբ։

Կենսագրություն 
Յուրի Ավագյանը ծնվել է 1951 թվականի սեպտեմբերի 24-ին՝ Թիֆլիսում։ Ավարտել է Թիֆլիսի  Ալեքսանդր Պուշկինի անվան  պետական համալսարանը։ 1972 թվականին որպես ավագ գիտաշխատող ընդունվել է Չարենցավանի Անասնաբուժական գիտահետազոտական ինստիտուտի մասնաճյուղում։ 1973 թվականին աշխատանքի է անցել Վրաստանի Հնագիտության և ազգագրության ինստիտուտի մարդաբանական ուսումնասիրությունների լաբորատորիայում։ Զբաղվել է արևմտյան Վրաստանի բնակչության գենետիկական առանձնահատկությունների հետազոտությամբ, մասնակցել է Վրաստանի Գիտությունների ազգային ակադեմիայի ակադեմիկոս Մալխազ Գրիգորիի Աբդուշելիշվիլիի «Հին ու ժամանակակից Կովկասի բնակչության գանգրոլոգիա» գրքի նախապատրաստման և հրատարակման աշխատանքներին, որի համար գրել է մի քանի բաժիններ և կատարել է ավելի քան 50 նկարազարդումներ։

1974 թվականին ընդունվել է Խորհրդային Վրաստանի Գիտությունների ակադեմիայի կիբերնետիկայի բաժինը և  սեփական խնդրանքով տեղափոխվել  Սուխում, որտեղ հեազոտել է Փշոտ շնաձկան լյարդի հոմոգենատի ազդեցությունը օնկոհիվանդությունների տարբեր ձևերի զարգացման և ընթացքի վրա։

1977 թվականին տեղափոխվել է Մոսկվա։ Որպես ավագ գիտաշխատող աշխատանքի է ընդունվել Քիմպրոեկտ համամիութենական գիտահետազոտական ինստիտուտի Մոսկվայի մասնաճուղում։ 1977 թվականին որպես հոգեբան-խորհրդատու աշխատանքի է ընդունվել «Նորաձևության տրիկոտաժ» խանութում։ 1983 թվականին գլխավոր նկարչի պաշտոնով ընդունվել է Մոսկվայի մշակույթի և հանգստի Սոկոլնիկի այգում։ Ղեկավարել է 20 հոգուց բաղկացած ստեղծագործական կոլեկտիվը։ Ժողովրդական տնտեսության ձեռքբերումների ցուցահանդեսում այգու ձևավորման կոնցեպցիայի և միջոցառումների անցկացման նախապատրաստական աշխատանքների համար պարգևատրվել է ոսկե մեդալով։ Մոսկվայի քաղաքային ժողովրդական դեպուտատների խորհրդի կատարողական կոմիտեի ղեկավար մարմնի կողմից ստացել է շնորհակալագիր՝ Մոսկվայում երիտասարդների և ուսանողների 12-րդ միջազգային փառատոնի կազմակերպման և անցկացման համար։ 1990 թվականին ստեղծել է Մոսկվայի կոմիտեի համամիութենական Լենինյան Կոմունիստական երիտասարդական միության «Прогноз» համակարգող-խորհրդատվական կազմակերպությունը, որը զբաղվում էր հրատարակչական-պոլիգրաֆիկ գործունեությամբ։ Ինչպես նաև 1990 թվականին գրել է «Օրհնված որդի» վիպակների ժողովածուն։

1993-ից մինչև 1999 թվականը գլխավորել է զանազան առևտրային կառույցներ հրատարակչական-պոլիգրաֆիկ գործունեության և սննդի արտադրության ոլորտներում։ 1993 թվականին հանգստացել է Վևե քաղաքում, որտեղ նրա մտքին եկավ գրել «Մեռյալ հոգիների» երկրորդ հատորի վերակազմությունը. հատորը հրատարակվել է 1994 թվականին։ 1999 թվականին ստեղծել և գլխավորել է "Ферда Муравей" գիտաներդրողական ընկերությունը, որի հիմքի վրա ստեղծել են բուժական մթերք, և լայն կիրառություն է գտել կլինիկական պրակտիկայում։ 2007 թվականին Սերգեյ Ստարշինով կեղծանվամբ գրել է «Ֆերմա. 1-ին գիրք. Ցանց» գիրքը (գիրքը պետք է լիներ երեք գրքերից մեկը)։ 2008 թվականի մայիսին գրել է «Մեռյալ հոգիներ»-ի երրորդ հատորի վերակազմությունը. 2013 թվականին նրա այրի Սվետլաննա Ավագյանը համացանցում հրապարակում է այդ հատորը՝ իր նախաբանով։ Յուրի Ավագյանը մահացել է 2009 թվականի փետրվարի 8-ին Մոսկվայում։

Քննադատություն 
«Մեռյալ հոգիներ»-ի երկրորդ հատորը առաջատար գոգոլագետները բարձր էր գնահատել։ ԱՄՆ-ի 24 համալսարանների գրադարանները ձեռք բերեցին այդ գիրքը իրենց գրադարանների համար։

Անձնական կյանքը 
1986 թվականին ամուսնացել է Սվետլաննա Վլադիմիրի Ավագյան (Սկորոդկո)։ 1994 թվականին ծնվել է նրանց որդին՝ Միքայելը։

Մատենագրություն 
 «Մալխազ Գրիգորի Աբդուշելիշվիլի և այլոք», հին ու ժամանակակից Կովկասի բնակչության գանգաբանության մասին (հրատարակություններից մեկի հեղինակ, ճշգրիտ թվականը հայտնի չէ)
 «Օրհնված որդին» (1990)
 «Մեռյալ ոգիները». երկրորդ հատոր, գրված Նիկոլայ Վասիլիի Գոգոլի կողմից, որն անձամբ այրել էր, վերականգնվել է Յուրի Արամի Ավագյանի կողմից և ներառում է փրկված գլուխների ամբողջական տեքստը, որոնք բարեբախտաբան փրկվել են կրակից (1994)։
 «Ֆերմա. 1-ին գիրք. Ցանց» (2007)
 «Մեռյալ ոգիները». երրորդ հատոր (2008, հրատարակված հետմահու 2013 թվականին)

Ծանոթագրություններ

Արտաքին հղումներ 
20 августа в 13.00 «Булгаковский Дом» приглашает на открытие выставки Юрия Арамовича Авакяна «Мертвые души. Рукопись, возвращенная из пламени»

Գրողներ այբբենական կարգով
Ռուս գրողներ
Նկարիչներ այբբենական կարգով
Հայ կենսաբաններ
Հայ ազգագրագետներ
Ռուս նկարիչներ